VIII, част 1, раздел Б;
 в)системата за предна защита, като се използва образецът, съдържащ информацията, включена в приложение XII, част 1;
 г)аеродинамичното устройство или оборудване, като се използва образецът, съдържащ информацията, включена в приложение XIII, част 1, раздел Б;
 Член 8
 Предоставяне на ЕС одобрение на типа за отделен технически възел
 15.В съответствие с член 29 от Регламент (ЕС) 2018/858, когато са изпълнени техническите спецификации, определени в част 2 от приложение IV към настоящия регламент по отношение на изискванията към устройствата за измиване на предното стъкло, приложение VIII, част 2 по отношение на системите срещу пръски, приложение XII, част 2 по отношение на системите за предна защита и приложение XIII, част 2, раздел И по отношение на аеродинамичните устройства и оборудване, органът по одобряване на типа предоставя ЕС одобрение на типа за тези типове системи и оборудване и издава номер на сертификата за одобрение на типа съгласно метода, определен в приложение IV към Регламент за изпълнение (ЕС) 2020/683 на Комисията.
 16.Сертификатите за ЕС одобрение на типа, издадени в съответствие с член 28, параграф 1 от Регламент (ЕС) 2018/858 за системите и оборудването, посочени в член 5, се изготвят в съответствие с:
 а)приложение IV, част 3, раздел Б за системата, посочена в член 7, буква а);
 б)приложение VIII, част 3, раздел Б за системата, посочена в член 7, буква б);
 в)приложение XII, част 3, раздел Б за системата, посочена в член 7, буква в);
 г)приложение XIII, част 3, раздел Б за системата, посочена в член 7, буква г);
 Член 9
 Заявление за ЕС одобряване на типа на компонент
 Заявленията за ЕС одобряване на типа за компоненти по отношение на следните компоненти на водородното оборудване се изготвят съгласно съответния образец на информационен документ, посочен в член 24, параграф 1, буква а) от Регламент (ЕС) 2018/858 и съдържащ информацията, включена в приложение XIV, част 1, раздел Б:
 а)системите за съхранение на втечнен водород (ССВВ), включително техните резервоари, предпазните клапани по налягане и спирателните устройства, по отношение на тяхната безопасна експлоатация и съвместимостта на материалите;
 б)системите за съхранение на сгъстен водород (СССВ), включително техните резервоари и първични спирателни устройства, включващи ТУПН, възвратен клапан и автоматични запорни клапани, по отношение на съвместимостта на техните материали.
 Член 10
 Предоставяне на ЕС одобрение на типа
 17.В съответствие с член 29 от Регламент (ЕС) 2018/858, когато са изпълнени техническите спецификации, определени в приложение XIV, част 2, раздели Б, В и Е, за компонентите, посочени в член 9, буква а), и раздел Е, за компонентите, посочени в буква б) от същия член, по отношение на съответните изисквания, включени в приложение II към Регламент (ЕС) 2019/2144, органът по одобряване на типа предоставя ЕС одобрение на типа на компонент за типа компонент на водородното оборудване и издава номер на сертификата за одобрение на типа съгласно метода, определен в приложение IV към Регламент за изпълнение (ЕС) 2020/683 на Комисията.
 18.Сертификатът за ЕС одобрение на типа за компонентите, посочени в член 9, се изготвя в съответствие с приложение XIV, част 3, раздел Б.
 Член 11
 Маркировка за одобрение на типа
 19.Маркировката за одобрение